Jimmy Vesey

James M. Vesey (s. 26. toukokuuta 1993 Boston, Massachusetts, Yhdysvallat) on yhdysvaltalainen jääkiekkoilija, joka pelaa NHL-joukkue Colorado Avalanchen organisaatiossa. Hän on pelipaikaltaan vasen laitahyökkääjä. The Hockey News -sivuston mukaan Veseyn suurimpiin vahvuuksiin kuuluu maalintekotaidot. Sivuston mukaan hän on myös kohtalaisen hyvän kokoinen, hyvä suojaamaan kiekkoa, pelaamaan kahteen suuntaan sekä käyttökelpoinen ylivoimalla. Veseylla on kuitenkin kehitettävää syöttötaidoissa.

Ura
Seuraura
Vesey kävi high schoolin Belmont Schoolissa, jonka jälkeen USHL-joukkue Youngstown Phantoms varasi hänet 37. pelaajana kesällä 2011. Vesey siirtyi kaudeksi 2011–2012 kuitenkin EJHL-junioriliigan South Shore Kingsiin. Hän voitti koko liigan piste- ja maalipörssin tehoilla 48+43=91. Vesey oli Kingsin paras pistemies ja maalintekijä myös pudotuspeleissä tehoilla 5+3=8. Hän pelasi kauden aikana EJHL:n tähdistöottelussa. Vesey valittiin kauden päätteeksi liigan parhaaksi hyökkääväksi pelaajaksi sekä arvokkaimmaksi pelaajaksi.

Nashville Predators varasi Veseyn kolmannella kierroksella 66. pelaajana NHL:n varaustilaisuudessa 2012. Samana kesänä hänet varasi myös QJHL-joukkue Victoriaville Tigres 210. pelaajana. Vesey ei kuitenkaan koskaan siirtynyt CHL:ään, jotta hän voisi pelata Yhdysvaltain yliopistosarjoissa. Vesey kävi vuodet 2012–2016 Harvardin yliopistoa. Freshman - vuotenaan 2012–2013 hän jakoi 11 osumallaan joukkueensa sisäisen maalipörssin voiton Marshall Eversonin kanssa. Vesey valittiin kauden päätteeksi ECAC:n tulokkaiden tähdistökentälliseen. Sophomore -vuotenaan 2013–2014 hän voitti Harvardin sisäisen piste- ja maalipörssin tehoilla 13+9=22. Junior -vuotenaan 2014–2015 Vesey voitti koko ECAC:n piste- ja maalipörssin tehoilla 32+26=58. Hän voitti sarjan mestaruuden, valittiin vuoden pelaajaksi, ensimmäiseen tähdistökentälliseen sekä turnauksen tähdistökentälliseen. Vesey oli ehdolla myös koko NCAA:n parhaalle pelaajalle myönnettävän Hobey Baker Awardin voittajaksi, mutta palkinto meni lopulta kuitenkin Bostonin yliopiston Jack Eichelille.

Viimeisellä yliopistokaudellaan eli Senior -vuotenaan 2015–2016 Vesey nousi Harvardin kapteeniksi. Hän jakoi tehoilla 24+22=46 ECAC:n maalipörssin voiton Quinnipiacin Sam Anasin kanssa ja sijoittui pistepörssissä kolmanneksi. Vesey valittiin kauden päätteeksi sarjan vuoden pelaajaksi ja ensimmäiseen tähdistökentälliseen. Hän myös voitti toisella ehdokkuudellaan koko NCAA:n parhaalle pelaajalle myönnettävän Hobey Bake Awardin.

Alkuvuodesta 2016 Vesey kävi neuvotteluja hänet varanneen Nashville Predatorsin kanssa, mutta hän päätti ennen siirtotakarajaa kuitenkin jatkaa yliopistouransa loppuun ja katsella kauden jälkeen muita seuravaihtoehtoja vapailla markkinoilla. Veseyn ratkaisusta syntyi kohu ja häntä syytettiin "petturuudesta", sillä mm. ESPN:n toimittaja Pierre LeBrunin mukaan Predatorsin seurajohto ei ollut pitkään aikaan ennen siirtotakarajaa tietoinen Veseyn valinnasta. Kesäkuussa 2016 seura kauppasi hänen pelaajaoikeutensa Buffalo Sabresiin vaihdossa saman kesän NHL:n varaustilaisuuden seitsemännen kierroksen varausvuoroon. Sabresin oikeudet Veseyyn oli kuitenkin voimassa vain 15. elokuuta 2016 asti, jona aikana hän pohti seuravalintaansa. Veseyn oli halukas palkkaamaan peräti seitsemän eri NHL-seuraa.

19. elokuuta 2016 Vesey päätti tehdä kaksivuotisen tulokassopimuksen New York Rangersin kanssa. Hän teki NHL-debyyttinsä kauden 2016–2017 avauskierroksella 13. lokakuuta 2016 paikallisvastustaja New York Islandersia vastaan. NHL-uransa avausmaalin Vesey teki kolmannessa ottelussaan 19. lokakuuta 2016 San Jose Sharksia vastaan. Hänen osumansa jäi Rangersin 7–4-voittoon päättyneen ottelun ratkaisumaaliksi. Vesey keräsi ottelusta tehomerkinnän +2. Kaikkiaan Vesey teki tulokaskautensa aikana 80 runkosarjaottelussa tehot 16+11=27 ja 12 playoff-ottelussa tehot 1+4=5.

Vesey myytiin heinäkuussa 2019 Buffalo Sabresiin vaihdossa vuoden 2021 varaustilaisuuden kolmannen kierroksen varausvuoroon.

Lokakuussa 2020 Vesey teki Toronto Maple Leafsin kanssa yksivuotisen ja 900 000 dollarin arvoisen sopimuksen. https://www.tsn.ca/toronto-maple-leafs-sign-f-jimmy-vesey-to-one-year-deal-1.1537734

Maaliskuussa 2021 Vesey siirtyi waiwers-listan kautta Vancouver Canucksiin. https://www.tsn.ca/vancouver-canucks-claim-jimmy-vesey-from-maple-leafs-ottawa-senators-nab-anton-forsberg-from-jets-1.1609096

Lokakuussa 2021 Vesey teki yksivuotisen sopimuksen New Jersey Devilsin kanssa. https://www.sportsnet.ca/nhl/article/devils-sign-forward-jimmy-vesey-one-year-800k-contract/

Lokakuussa 2022 Vesey teki yksivuotisen sopimuksen New York Rangersin kanssa. https://www.nhl.com/rangers/news/rangers-agree-to-terms-with-jimmy-vesey/c-336212368

Tammikuussa 2023 Vesey teki kaksivuotisen jatkosopimuksen Rangersin kanssa. https://www.nhl.com/rangers/news/rangers-agree-to-terms-with-jimmy-vesey-on-two-year-extension/c-339525566 

Maaliskuussa 2025 Rangers kauppasi Veseyn, Ryan Lindgrenin ja Hank Kempfin Colorado Avalancheen vaihdossa Juuso Pärssiseen, Calvin de Haaniin, toisen ja neljännen kierroksen varausvuoroihin vuoden 2025 varaustilaisuudessa.

Maajoukkueura

Vesey edusti Yhdysvaltoja MM-kilpailuissa vuonna 2015, jolloin hän voitti pronssia. Vesey pelasi myös alle 20-vuotiaiden MM-kilpailuissa vuonna 2013, jolloin hän voitti maailmanmestaruuden.

Muuta
Veseyn pikkuveli Nolan pelaa Mainen yliopistojoukkueessa ja hänellä on Toronto Maple Leafsin NHL-varaus vuodelta 2014. Veljesten isä James "Jim" Vesey pelasi omalla urallaan yhteensä 15 NHL-ottelua St. Louis Bluesissa ja Boston Bruinsissa. Hän toimii nykyään Toronto Maple Leafsin kykyjenetsijänä.

Tilastot
 2009–2010  Belmont Hill High  USHS  30  13  17  30  –  –  –  –  –  – 2010–2011  Belmont Hill High  USHS  32  23  12  35  30  –  –  –  –  – 2011–2012  South Shore Kings  EJHL  45  48  43  91  52  6  5  3  8  2 2012–2013  Harvard Univ.  ECAC  27  11  7  18  25  –  –  –  –  –        JMM  7  1  4  5  2 2013–2014  Harvard Univ.  ECAC  31  13  9  22  14  –  –  –  –  – 2014–2015  Harvard Univ.  ECAC  37  32  26  58  21  –  –  –  –  –        MM  9  0  3  3  0 2015–2016  Harvard Univ.  ECAC  33  24  22  46  6  –  –  –  –  –  2016–2017  New York Rangers  NHL  80  16  11  27  26  12  1  4  5  9 2017–2018  New York Rangers  NHL  79  17  11  28  20  –  –  –  –  – 2018–2019  New York Rangers  NHL  81  17  18  35  21  –  –  –  –  – 2019–2020  Buffalo Sabres  NHL  64  9  11  20  15  –  –  –  –  – 2020–2021  Toronto Maple Leafs  NHL  30  5  2  7  4  –  –  –  –  –   Vancouver Canucks  NHL  20  0  3  3  6  –  –  –  –  – 2021–2022  New Jersey Devils  NHL  68  8  7  15  12  –  –  –  –  – 2022–2023  New York Rangers  NHL  81  11  14  25  20  7  0  1  1  10 2023–2024  New York Rangers  NHL  80  13  13  26  20  12  1  2  3  2 2024–2025  New York Rangers  NHL  33  4  2  6  0  –  –  –  –  –   Colorado Avalanche  NHL  10  1  1  2  0  –  –  –  –  – 9 kautta  yhteensä  NHL  626  101  93  194  144  31  2  7  9  21

Lähteet

Viitteet

Luokka:Yhdysvaltalaiset jääkiekkoilijat
Luokka:Nashville Predatorsin varaamat pelaajat
Luokka:Vuonna 1993 syntyneet
Luokka:Elävät henkilöt